Urugvayda suv toshqini oqibatida 8,5 ming kishi o‘z uylarini tark etishga majbur bo‘ldi

Urugvayda qattiq yomg‘ir oqibatida yuzaga kelgan suv toshqini sababli kamida 8,5 ming kishi o‘z uylarini tark etishga majbur bo‘ldi. Bu haqda “TASS” xabar berdi.

“So‘nggi ma’lumotlarga ko‘ra, mamlakatning 9 ta departamentida 8 500 kishi o‘z uylarini tark etib bo‘ldi. Ulardan 2781 nafari evakuatsiya qilingan, 5719 nafari mustaqil tark etdi”, — deyiladi Urugvay Favqulodda vaziyatlar milliy boshqarmasi (SINAE)ning 19-iyundagi xabarida.
Eng murakkab vaziyat Dursano departamentida kuzatilgan bo‘lib, u yerda 6 200 kishi o‘z uylarini tark etishga majbur bo‘lgan. Suv toshqinida, shuningdek, Kanelones, Flores, Florida, Montevideo, Ril-Negro, San-Xose, Soryano va Treynta-i-Tres departamentlari ham jabrlangan.